હવે ત્યાર બાદ ભાજપના આઈટી સેલ હેડ અમિત માલવિયાએ એક એવું ટ્વીટ કર્યું છે, જેને કારણે મામલો વધુ ચર્ચિત બન્યો છે. તેમણે બુધવારે એક ટ્વીટ કર્યું હતું. તેમણે સ્વતંત્ર ભારતના પહેલા વડાપ્રધાન પંડિત જવાહરલાલ નેહરુની મહિલાઓ સાથેની કેટલીક તસવીર પોસ્ટ કરી છે અને સાથે લખ્યું છે કે, શક્તિસિંહ ગોહિલના દાવાની વિરુદ્ધ હાર્દિક પટેલમાં જવાહરલાલ નેહરૂના ડીએનએ હોય એમ લાગી રહ્યું છે. આ અંગે કોંગ્રેસ તરફથી તો હજુ સુધી કોઇ પ્રતિભાવ આપવામાં નથી આવ્યો, પરંતુ સોશ્યલ મીડિયા પર લોકોએ અમિત માલવિયાને ચારે બાજુથી ઘેર્યા છે. ઉલ્લેખનીય છે કે, તેમણે જવાહરલાલ નેહરુની તસવીરોનો જે કોલાજ શેર કર્યો છે, એમાં પહેલી અને ત્રીજી તસવીરમાં તેમના બહેન વિજયલક્ષ્મી સેહગલ છે, પાંચમી તસવીરમાં મૃણાલિની સારાભાઇ અને નવમી તસવીરમાં તેમની ભત્રીજી નયનતારા સેહગલ છે. અન્ય તસવીરમાં તેઓ લેડી માઉન્ટબેટન સાથે જોવા મળે છે.